
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 485 

28 Ιουνίου 1994 



ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταφορά Ταμειακής Διαχείρισης του Νομ/κού Γενι¬ 
κού Νοσ/μείου Δυτ. Αττικής. 1 

Αναγνώριση Νοσοκομειακών Μονάδων ως κατάλληλων 
για άσκηση των γιατρών. 2 


Ορισμός ζώνης προστασίας της Μονής Καλογραιών 
του Αγ. Βικεντίου στη Σταυροϋπολη Θεσσαλονίκης 
και εμμονή στην άρση του χαρακτηρισμού ως ιστορι¬ 
κών διατηρητέων μνημείων και έργων τέχνης των 
δύο κτισμάτων ιδιοκτησίας Λ.Σ. Μπεράχα στην ίδια 


περιοχή. 3 

Καθορισμός Λατομικών Περιοχών Ν. Αρτας. 4 

Σύσταση Δημοτικής Επιχείρησης Τοπικής Ανάπτυξης - ■· 

του Δήμου Τυχερού Ν. Έβρου. 5 

Σύσταση συνδέσμου Κοινοτήτων στον Ν. Εύβοιας με 
την επωνυμία «Κεντρική Καρυστία». 6 


Τροποποίηση της συστατικής πράξης Νομικού Προσώ¬ 
που με την επωνυμία Σχολική Επιτροπή Πρωτοβάθ¬ 
μιας Εκπαίδευσης στην Κοινότητα Πετροπηγής Ν. 
Καβάλας που περιλαμβάνει το Δημοτικό Σχολείο και 


Νηπιαγωγείο. 7 

Τροποποίηση της συστατικής πράξης ενιαίας Σχολικής 
Επιτροπής Πρ/βάθμιας Εκπαίδευσης Κοινότητας 

Ποταμιάς Ν. Καβάλας. 8 

Τροποποίηση της συστατικής πράξης ενιαίας Σχολικής 
Επιτροπής Πρ/βάθμιας Εκπαίδευσης Κοινότητας 

Παναγίας Ν. Καβάλας. 9 

Διενέργεια εκούσιου αναδασμού αγρ/τος Ελληνοπύρ- 

γου (Τμ. Ζωγραφία) Ν. Καρδίτσας.10 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή 
1/θέσιου Δημ. Σχολείου Φενέου» Ν. Κορινθίας. ... 11 
Αναπροσαρμογή της εφ’ άπαξ αποζημίωσης των Φορτ/ 


τών ΚΑΦ Λιμένων Χανιών - Σούδας.12 

Παράταση θητείας - αντικατάσταση μελών της Διοικη¬ 
τικής Επιτροπής Στρατιωτικών Επιτάξεων Ν. Χίου. 13 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην κοινή υπουργική από¬ 
φαση με αριθ. πρωτ. 1980/21.3.94 για έγκριση κα¬ 
θορισμού τελών καθαριότητας χώρων λειτουργίας 
Λαϊκών Αγορών οικ. ετών 1989-1993 .14 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΥ5α/5431 ( 1 ) 

Μεταφορά Ταμειακής Διαχείρισης του Νομ/κού Γενικού 
Νοσ/μείου Δυτ. Αττικής. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Π.Δ. της 20.1.32 «Περί διαχειρίσεως Νομικών 
Προσώπων υπό της Τραπέζης της Ελλάδος». 

β) Του Α.Ν. 1611/50 «Περί καταθέσεων ΝΠΔΔ και 
Ασφαλιστικών Ταμείων» όπως τροποποιήθηκε και συ¬ 
μπληρώθηκε με τα Ν.Δ. 2999/54 και 3856/58. 
γ) Του Ν. 1902/17.10.90 άρθρο 13. 

2. Το αρ. 4455/26.5.94 έγγραφο του Νοσ/μείου Δυτι¬ 
κής Αττικής. 

3. Το γεγονός ότι από τις διατάξεις της απόφασης αυ¬ 
τής, δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Εγκρίνουμε τη μεταφορά της Ταμειακής Διαχείρισης 
του Νομαρχιακού Γενικού Νοσ/μείου Δυτ. Αττικής, από 
την Ιονική Τ ράπεζα στην Τ ράπεζα Αττικής, Υποκατάστημα 
Περιστεριού, σύμφωνα με τις διατάξεις και τις προϋποθέ¬ 
σεις που ισχύουν. 

Η απόφαση αυτή να δημοσιευθεί στην Εφημερίδα της 
Κυβερνηόεως. 

Αθήνα, 9 Ιουνίου 1994 

Ο ΥΠΟΥΡΓΟΣ 

ΔΗΜ. ΚΡΕΜΑΣΤΙΝΟΣ 
-♦- 

Αριθ. Υ7/4130 (2) 

Αναγνώριση Νοσοκομειακών Μονάδων ως κατάλληλων για 
άσκηρη των γιατρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
Έχοντες υπόψη: 

1. Τις διατάξεις του άρθρου 6 του Ν.Δ. 3366/55 καθώς 
και της παρ. 2 του άρθρου 8 του Ν. 2071/92. 

2. Την με αριθ. 4/22.4.94, 3/18.3.94, 5/20.5.94, 2/ 
25.2.94, 1/20.1.94, γνωμοδοτήσεις της Υποεπιτροπής 

για αναγνώριση Κέντρων για χορήγηση ειδικότητας. 

3. Την με αριθ. 3710/31.5.94 απόφαση της Εκτελεστι¬ 
κής Επιτροπής του ΚΕ.Σ.Υ. 

4. Την με αριθ. ΔΥ3α/οικ. 451 /3.3.93 (ΦΕΚ Β' 174/93) 
απόφαση του Υφυπουργού Υγείας, Πρόνοιας και Κοιν. 
Ασφαλίσεων για μεταβίβαση αρμοδιοτήτων και του δικαι¬ 
ώματος της υπογραφής εγγράφων «Με εντολή Υφυπουρ¬ 
γού» για τον Τομέα Υγείας, αποφασίζουμε: 

Κυρώνουμε την ανωτέρω (3) σχετική γνωμοδότηση της 
Ε.Ε. του ΚΕ.Σ.Υ. με τις οποίες αναγνωρίζονται οι ακόλου¬ 
θες Νοσοκομειακές μονάδες ως κατάλληλες για άσκηση 
των γιατρών στις αναφερόμενες ειδικότητες: 

1. ΠΕΡΙΦΕΡΕΙΑΚΟ ΓΕΝΙΚΟ ΝΟΣ/ΜΕΙΟ ΑΘΗΝΩΝ 
«ΛΑΪΚΟ» 

Τμήμα Παθολογικής φυσιολογίας: πλήρη άσκηση των 
γιατρών στη Ρευματολογία. 

2. ΠΕΡΙΦΕΡΕΙΑΚΟ ΠΑΝΕΠ/ΚΟ ΓΕΝΙΚΟ ΝΟΣ/ΜΕΙΟ 
ΠΑΤΡΩΝ 

Πνευμονολογικό τμήμα της παθολογικής κλινικής: 1- 
1 /2 χρόνο στην Πνευμονολογία. 

3. ΓΕΝΙΚΟ ΝΟΜΑΡΧΙΑΚΟ ΝΟΣ/ΜΕΙΟ ΕΔΕΣΣΑΣ 

Ορθοπεδικό τμήμα: 1 1/2 χρόνο στην ορθοπεδική. 

4. ΓΕΝΙΚΟ ΝΟΜΑΡΧΙΑΚΟ ΝΟΣ/ΜΕΙΟ ΚΙΛΚΙΣ 

Οφθλαμολογικό τμήμα: 1 1 /2 χρόνο στην οφθαλμολο¬ 
γία 

5. ΓΕΝΙΚΟ ΠΕΡΙΦΕΡΕΙΑΚΟ ΝΟΣ/ΜΕΙΟ ΑΛΕΞΑΝ¬ 
ΔΡΟΥΠΟΛΗΣ 

Α. Οφθαλμολογικό τμήμα: 1 χρόνο στην οφθαλμολογία 

Β. Ωτορινολαρυγγολογικό τμήμα: 1 χρόνο στην Ωτορι- 
νολαρυγγολογία. 

6. ΝΟΜ. ΓΕΝ. ΝΟΣ/ΜΕΙΟ ΚΑΤΕΡΙΝΗΣ 

Οφθαλμολογικό τμήμα: 2 χρόνια στην οφθαλμολογία 

7. ΓΕΝΙΚΟ ΝΟΜΑΡΧΙΑΚΟ ΝΟΣ/ΜΕΙΟ ΔΡΑΜΑΣ 

Ουρολογικό τμήμα: 2 χρόνια στην ουρολογία 

8. ΝΟΜ. ΓΕΝΙΚΟ ΝΟΣ/ΜΕΙΟ ΡΟΔΟΥ 

Παιδιατρικό τμήμα: 1 1 /2 χρόνο στην Παιδιατρική 

9. ΝΟΜΑΡΧ. ΓΕΝΙΚΟ ΝΟΣ/ΜΕΙΟ ΚΟΡΓΙΑΛΕΝΕΙΟ 
ΜΠΕΝΑΚΕΙΟ ΕΕΣ. 

Νευροχειρουργικό τμήμα: πλήρη άσκηση στην Νευρο- 
χειρουργική 

10. ΠΑΝ. ΠΕΡ. ΓΕΝΙΚΟ ΝΟΣ/ΜΕΙΟ ΗΡΑΚΛΕΙΟΥ 

Μ/Γυναικολογικό τμήμα: 3 χρόνια άσκηση στην Μ/ ’ 
Γ υναικολογία 

11. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 1994 

Ο Γ ενικός Γ ραμματέας 
ΓΙΑΝΝΗΣ ΖΩΓΚΟΣ 


Αριθ. ΥΠΠΟ/ΔΙΛΑΠ/Γ/26535/920 (3) 

Ορισμός ζώνης προστασίας της Μονής Καλογραιών του 
Αγ. Βικεντίου στη Σταυρούπολη Θεσσαλονίκης και εμ¬ 
μονή στην άρση του χαρακτηρισμού ως ιστορικών δια¬ 
τηρητέων μνημείων και έργων τέχνης των δύο κτισμά- 
των ιδιοκτησίας Λ.Σ. Μπεράχα στην ίδια περιοχή. 

Ο ΥΠΟΥΡΓΟΣ ΠΟΛΙΤΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/τα/26.7.85. 

β) του άρθρου 52 του Ν. 5351/1932 «περί Αρχαιοτή¬ 
των». 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61/Α/13.4.92). 

ε) του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/τβ/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/β/ 
28.11.91) Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείας, Γεν. Δ/ντές και 
Προϊσταμένους των Δ/νσεων, Τμημάτων και Γραφείων 
της Κεντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου ο οποίος σχηματίστηκε 
από την Υπηρεσία μας. 

6. Την κατά πλειοψηφία γνωμοδότηση του Κεντρικού 
Συμβουλίου Νεωτ. Μνημείων με αριθμό 5/17.2.94. 

7. Την ΥΑ ΥΠΠΟ/ΔΙΛΑΠ/ Γ/ 34868/2137/23.9.87 με 
την οποία χαρακτηρίστηκαν ως ιστορικά διατηρητέα μνη¬ 
μεία τα κτίρια του συγκροτήματος της Μονής Καλογραιών 
του Αγ. Βικεντίου στη Σταυρούπολη Θεσσαλονίκης. 

8. Την ΥΑ ΥΠΠΟ/ΔΙΛΑΠ/ Γ/1267/17758/12.3.93 περί 
άρσης του χαρακτηρισμού των βοηθητικών κτισμάτων ση¬ 
μερινής ιδιοκτησίας Μπεράχα, αποφασίζουμε: 

Α. Ορίζουμε ζώνη προστασίας στο χαρακτηρισμένο ως 
ιστορικό διατηρητέο μνημείο και ως έργο τέχνης κτίριο 
της Μονής Καλογραιών του Αγ. Βικεντίου, στη Σταυρού¬ 
πολη Θεσσαλονίκης, Η ζώνη αυτή επεκτείνεται στο παρα¬ 
κείμενο οικόπεδο ιδιοκτησίας Μπεράχα, διότι είναι χώρος 
αναγκαίος για την ανάδειξη και προβολή της Μονής αυτής 
καθώς επίσης και χώρος σύνδεσής της με την επίσης χα¬ 
ρακτηρισμένη ως διατηρητέο μνημείο Μονή Λαζαριτών. 

Β. Εμμένουμε στην άρση του χαρακτηρισμού ως ιστορι¬ 
κών διατηρητέων μνημείων και ως έργων τέχνης των δύο 
(2) μονορόφων κτισμάτων τα οποία βρίσκονται στην ανω¬ 
τέρω αναφερόμενη ιδιοκτησία Μπεράχα, διότι πρόκειται 
για κτίρια μεταγενέστερα χωρίς κάποιο μορφολογικό και 
αρχιτεκτονικό ενδιαφέρον και συνεπώς δεν καλύπτουν τις 
προϋποθέσεις που ορίζουν οι διατάξεις του Ν. 1469/50. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαΐου 1994 

Ο ΥΠΟΥΡΓΟΣ 

ΑΘΑΝ. ΜΙΚΡΟ ΥΎΣΙΚΟΣ 
-♦- 

Αριθ. οικ. Τ.Β. 274/Φ.Λ. 1.1. (4) 

Καθορισμός Λατομικών Περιοχών Ν. Άρτας. 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1. Τις διατάξεις του Ν. 2115/93 τροποποίηση αντικατά¬ 
σταση και συμπλήρωση διατάξεων του Ν. 1428/1984 
«εκμετάλλευση λατομείων αδρανών υλικών και άλλες δια¬ 
τάξεις». 

2. Την αριθ. ΕΣ 16721/14.11.85 απόφαση του Νο¬ 
μάρχη Άρτας «περί καθορισμού λατομικών περιοχών στο 
Νομό. 

3. Την αριθ. ΕΣ 5036/10.4.1986 (ΦΕΚ322/Β/15.5.86) 
απόφαση του Νομάρχη Άρτας «Διόρθωση της αριθ. ΕΣ 
16721/14.11.1985 απόφασης». 

4. Την από 18.3.94 έκθεση της επιτροπής καθορισμού 
λατομικών περιοχών του Νομού Άρτας σύμφωνα με την 
οποία: 

α) Επανακαθορίζονται ως έχουν οι λατομικές περιοχές 
που βρίσκονται στη θέση «Αλαφόστερα» της Κοινότητας 
Καμπής και στη θέση «Μαλόχα» Ξηροκάμπου. 

β) Τροποποιεί τις συντεταγμένες των ορίων της λατομι¬ 
κής περιοχής Γριμπόβου λόγω των ιδιοκτησιακών προβλη¬ 
μάτων που ανέκυψαν. 

γ) Αποχαρακτηρίζει την λατομική περιοχή, εκτάσεως 
980 στρεμμάτων, που βρίσκεται στη θέση «Σπάθες Αθα- 
μανίου» επειδή η απόσταση από τα όρια του οικισμού είναι 
μικρότερη των 1000 μέτρων. 

5. Το αριθ. 346/21.4.94 έγγραφο του ΕΟΤ Δ/νση Του¬ 
ρισμού Ηπείρου από το οποίο προκύπτει ότι δεν έχει 
αντίρρηση για τον καθορισμό των προτεινομένων λατομι¬ 
κών περιοχών. 

6. Το αριθ. 5/20.5.94 πρακτικό του Νομαρχιακού Συμ¬ 
βουλίου Άρτας από το οποίο προκύπτει ότι ομόφωνα κα¬ 
θορίζει τις προτεινόμενες από τη επιτροπή λατομικές πε¬ 
ριοχές του Νομού, αποφασίζουμε: 

Επανακαθορίζουμε, σύμφωνα με τις διατάξεις του Ν. 
2115/93, τις παρακάτω λατομικές περιοχές του Νομού 
Άρτας. 

α) ΠΕΡΙΟΧΗ ΚΑΜΠΗΣ θέση Αλαφόστερα εμβαδού 
1520 στρεμμάτων περίπου. Η περιοχή βρίσκεται βόρεια 
της Κοινότητας Καμπής και ορίζεται από τα παρακάτω ση¬ 
μεία, οι συντεταγμένες των οποίων είναι εξαρτημένες από 
Κ.Φ.Χ. ΚΛ. 1:100.000 ΑΡΤΑ, Ι_=39“ 15', Μ=-2° 45’. 
ΣΗΜΕΙΟ 

1. Χ=-5759 Ψ=-2125 

2. Χ=-6325Ψ=-2025 

3. Χ=-6400 Ψ=-1075 

4. Χ=-5950 Ψ=- 500 

5. Χ=-5100 Ψ=- 675 

6. Χ=-5450 Ψ=-1925 

β) ΠΕΡΙΟΧΗ ΜΑΛΟΧΑ ΞΗΡΟΚΑΜΠΟΥ εμβαδού 280 
στρεμμάτων περίπου. Η περιοχή βρίσκεται βόρεια του οι¬ 
κισμού Ξηροκάμπου και ορίζεται από τα παρακάτω ση¬ 


μεία, οι συντεταγμένες των οποίων είναι εξαρτημένες από 
Κ.Φ.Χ. ΚΛ. 1:100.000 ΑΡΤΑ, Ι_=39° 15', Μ=-2 β 45\ 
ΣΗΜΕΙΟ 

1. Χ=+24.325 Ψ=+1075 

2. Χ=+24.625 Ψ=+1575 

3. Χ=+24.950 Ψ=+1300 

4. Χ=+24.585 Ψ=+ 650 

γ) ΠΕΡΙΟΧΗ ΓΡΙΜΠΟΒΟΥ εκτάσεως 316 στρεμμάτων 
περίπου ιδιοκτησίας του Αναγκαστικού Συνεταιρισμού Δά¬ 
σους και χορτονομής Γ ριμπόβου. Η περιοχή βρίσκεται με¬ 
ταξύ των Κοινοτήτων Γ ριμπόβου και Κορφοβουνίου ορίζε¬ 
ται δε από τα παρακάτω σημεία, οι συντεταγμένες των 
οποίων είναι εξαρτημένες από Κ.Φ.Χ. ΚΛ. 1:100.000 
ΑΡΤΑ, Ι_=39° 15', Μ=-2'“ 45\ 

ΣΗΜΕΙΟ 

1. Χ=-1090Ψ=-2080 

2. Χ=-1270 Ψ=-2400 

3. Χ=- 620 Ψ=-2970 

4. Χ=- 500 Ψ=-2450 

δ) ΠΕΡΙΟΧΗ ΣΠΑΘΕΣ ΚΟΙΝΟΤΗΤΑΣ ΑΘΑΜΑΝΙΟΥ εμ¬ 
βαδού 980 στρεμμάτων περίπου. Αποχαρακτηρίζουμε την 
ανωτέρω λατομική περιοχή που βρίσκεται αριστερά του 
Επαρχιακού Δρόμου Αθαμανίου - θεοδωριάνων, επειδή η 
απόσταση της περιοχής από τα όρια του οικισμού είναι μι¬ 
κρότερη των 1.000 μέτρων και το πέτρωμα δεν κρίνεται 
κατάλληλο αφού περιέχει σημαντικό ποσοστό πυριτικών. 
Η περιοχή αυτή ορίζεται από τα παρακάτω σημεία, οι συ¬ 
ντεταγμένες των οποίων είναι εξαρτημένες από Κ.Φ.Χ. 
ΚΛ. 1:100.000 ΑΡΤΑ, 1_=39° 15’, Μ=-2° 45'. 

ΣΗΜΕΙΟ 

1. Χ=+19.450 Ψ=+15.300 

2. Χ=+18.750 Ψ=+15.700 

3. Χ=+20.000 Ψ=+16.850 

4. Χ=+20.500 Ψ=+16.700 

Από της δημοσιεύσεως της απόφασης αυτής καταργεί- 
ται η αριθ. ΕΣ 5036/10.4.1986 (ΦΕΚ 322/Β715.5.86) 
απόφαση του Νομάρχη Άρτας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 10 Ιουνίου 1994 

Ο Νομάρχης 
ΣΠΥΡΟΣ ΤΥΡΟΔΗΜΟΣ 

-♦- 

Αριθ. ΑΓ 4731 ( 5 ) 

Σύσταση Δημοτικής Επιχείρησης Τοπικής Ανάπτυξης του 
Δήμου Τυχερού Ν. Έβρου. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις του άρθρου 260 του ΔΚΚ (Π.Δ. 323/ 
89). 

2. Το Π.Δ. 250/89 «Μεταβίβαση αρμοδιοτήτων του 
Υπουργού Εσωτερικών στους Νομάρχες» που δημοσιεύ- 
θηκε στο ΦΕΚ 118/10.5.89 Τ.Α. 

3. Την απόφαση του Υπουργού Εσωτερικών αριθ. 
25027/9.4.1984 που δημοσιεύθηκε στο ΦΕΚ 244/ 
19.4.1984 τ.Β. 

4. Την 8/1994 απόφαση του Δ.Σ. Τυχερού. 

5. Όλα τα στοιχεία του φακέλου, αποφασίζουμε: 

1. Συνιστάται στο Δήμο Τυχερού του Νομού Έβρου Δη- 

μοτική Επιχείρηση με την επωνυμία «Δημοτική Επιχείρηση 
Τοπικής Ανάπτυξης (ΔΕΤΑ) ως ίδιο Νομικό Πρόσωπο ιδιω¬ 
τικού Δικαίου, τό οποίο θα διέπεται από τις διατάξεις των 
άρθρων 260 ως 267, 270, 274 και 287 του Π.Δ. 323/89 
(ΔΚΚ). 

Αρθρο 2 

Σκοποί - Δραστηριότητες 

Βασικός σκοπός της Επιχείρησης είναι η ολοκληρωμένη 
παρέμβαση σε θέματα αξιοποίησης και ανάπτυξης των το¬ 
πικών δυνατοτήτων, είτε αυτό είναι ο φυσικός πλούτος ή 
το ανθρώπινο δυναμικό. 

Οι δραστηριότητες που ιδιαίτερα θ’ αναπτυχθούν είναι 
οι παρακάτω: 

1. Εκτέλεση διαφόρων έργων που αφορούν την αποχέ¬ 
τευση, την παραγωγή και εκμετάλλευση ενέργειας από τη 
βιομάζα, γεωθερμία ή άλλες μορφές ενέργειας, την άρ¬ 
δευση κ.λπ. 

2. Την εκπόνηση και υλοποίηση προγραμμάτων που 
έχουν σχέση με την αναπροσαρμογή και αναδιάρθρωση 
καλλιεργειών. 

3. Την εκμετάλλευση μηχανημάτων, για εξυπηρέτηση 
των δημοτών, κύρια αγροτών, όπως ισοπεδωτήρες, προω- 
θητήρες γαιών, αυτοκίνητα, σκαπτικά κ.λπ. 

4. Την υλοποίηση προγραμμάτων Αγροτουρισμού. 

5. Την εκπόνση και υλοποίηση προγραμμάτων που χρη¬ 
ματοδοτούνται είτε από Εθνικούς Φορείς είτε από την 
Ε.Ο.Κ. είτε από άλλους φορείς. 

Αρθρο 3 

Διοίκηση της Επιχείρησης 

Η Επιχείρηση διοικείται από επταμελές διοικητικό συμ¬ 
βούλιο που τα μέλη του μαζί με τους αναπληρωτές τους 
ορίζονται από το Δημοτικό Συμβούλιο. 

Ο Πρόεδρος και ο Αντιπρόεδρος της Επιχείρησης ορί¬ 
ζονται με απόφαση του Διοικητικού Συμβουλίου της Επι¬ 
χείρησης που λαμβάνεται με απόλυτη πλειοψηφία του 
Δ.Σ. 

Από τα μέλη του διοικητικού συμβουλίου, τρεις (3) είναι 
εκπρόσωποι του Δήμου, ένας (1) είναι εκπρόσωπος του 
Αγροτικού Συνεταιρισμού Τυχερού τρεις (3) είναι δημότες 
του Δήμου Τ υχερού που έχουν ειδική πείρα ή γνώσεις σχε¬ 
τικές με το αντικείμενο της Επιχείρησης. Στα μέλη του 
Διοικητικού Συμβουλίου προστίθενται και εκπρόσωπος 
των εργαζομένων (χωρίς αλλαγή της συστατικής πράξης), 
όταν η Επιχείρηση απασχολεί πάνω από είκοσι (20) εργα¬ 
ζόμενους. Στην περίπτωση αυτή θα μειωθούν κατά ένα οι 
εκπρόσωποι των Δημοτών. 

Αρθρο 4 

Χρονική διάρκεια 

Η διάρκεια της Επιχείρησης είναι είκοσι (20) χρόνια από 
τη δημοσίευση του καταστατικού αυτού στην Εφημερίδα 
της Κυβερνήσεως. 

Αρθρο 5 

Έδρα 

Έδρα της επιχείρησης είναι ο Δήμος Τ υχερού του Νο¬ 
μού Έβρου και θα στεγάζεται στο κτίριο του Δήμου Τυχε¬ 
ρού. 


Αρθρο 6 

Περιουσιακά στοιχεία - Πόροι της Επιχείρησης 

1. Τα περιουσιακά στοιχεία που διαθέτει ο Δήμος Τ υχε¬ 
ρού στην Επιχείρηση είναι: 

Χρηματικό ποσό δύο εκατομμυρίων (2.000.000) δραχ¬ 
μών ως αρχικό κεφάλαιο της επιχείρησης και 3% των τα¬ 
κτικών εσόδων του Δήμου κατ’ έτος. 

2. Πόροι της Επιχείρησης είναι τα έσοδα από την τα¬ 
κτική επιχορήγηση του Δήμου, έσοδα από την άσκηση της 
δραστηριότητάς της, οι πρόσοδοι από την περιουσία της, 
δάνεια, κληρονομιές, εισφορίές, δωρεές και λοιπές επιχο¬ 
ρηγήσεις. 

Αρθρο 7 

Διάλυση της Επιχείρησης 

1. Η Επιχείρηση διαλύεται: 

α) Με απόφαση του Δημοτικού Συμβουλίου με την από¬ 
λυτη πλειοψηφία των μελών του και απόφαση του Νο¬ 
μάρχη Έβρου 

β) Όταν λήξει, χωρίς να παραταθεί, διάρκεια της Επιχεί¬ 
ρησης. 

2. Τη διάλυση της Επιχείρησης ακολουθεί η εκκαθά¬ 
ριση. 

3. Εκτός από την περίπτωση της πτώχευσης, η εκκαθά¬ 
ριση γίνεται από τρεις εκκαθαριστές που ορίζονται από το 
Δημοτικό Συμβούλιο. 

4. Στην εκκαθάριση διεκπεραιώνονται οι εκκρεμείς 
υποθέσεις, εισπράττονται οι απαιτήσεις, ρευστοποιείται η 
περιουσία και πληρώνονται τα χρέη της Επιχείρησης. Το 
θετικό υπόλοιπο περιέρχεται στο Δήμο. 

Αρθρο 8 

Τελικές διατάξεις 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και Εποπτία της Επιχείρησης διέπονται από της σχε¬ 
τικές με τις Δημοτικές και Κοινοτικές Επιχειρήσεις διατά¬ 
ξεις του Π.Δ. 323/1989 Δημοτικού και Κοινοτικού Κώ¬ 
δικα. 

9. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του Δήμου Τ υ¬ 
χερού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 3 Ιουνίου 1994 
Ο Νομάρχης 

ΣΩΚΡΑΤΗΣ ΔΗΜΗΤΡΙΑΔΗΣ 
-«- 

Αριθ. 11113 (6) 

Σύσταση συνδέσμου Κοινοτήτων στον Ν. Εύβοιας με την 
επωνυμία «Κεντρική Καρυστία». 

Ο ΝΟΜΑΡΧΗΣ ΕΥΒΟΙΑΣ 

Τις διατάξεις των άρθρων 162, 190 μέχρι 195 του Π.Δ. 
323/89. 

2. Τιςαρ. 9/94, 17/94, 24/94, 8/94,18/94 αποφάσεις 
αντίστοιχα των Κ.Σ. Ζαράκων, Μεσοχωρίων, Αλμυροποτά- 
μου, Κόσκινων, Αργυρού, που πάρθηκαν νομότυπα σχε¬ 
τικά με την σύσταση Συνδέσμου με την επωνυμία «Κε- 

ντρική Καρυστία» αποφασίζουμε: 

1. Την σύσταση συνδέσμου με την επωνυμία «Κεντρική 
Καρυστία» αποτελούμενο από τις Κοινότητες Ζαράκων, 
Μεσοχωρίων, Αλμυροποτάμου, Κόσκινων, Αργυρού με 
έδρα την Κοινότητα Ζαράκων και με σκοπό: 

α) Η εκπόνηση χωροταξικού σχεδίου και η μελέτη προ¬ 
γράμματος ανάπτυξης της περιοχής. 

β) Η υποβοήθηση των ΟΤΑ του συνδέσμου στην κατα¬ 
γραφή και ιεράρχιση των αναγκών, στην αξιολόγηση των 
αναγκαίων έργων υποδομής και στον προγραμματισμό 
τους. 

γ) Η δημιουργία ή επέκταση τεχνικών υπηρεσιών και η 
στελέχωσή τους με το κατάλληλο επιστημονικό και τε¬ 
χνικό προσωπικό. 

δ) Η μελέτη, κατασκευή, διαχείριση και συντήρηση των 
έργων τεχνικής υποδομής που θα του αναθέτουν οι ΟΤΑ. 

ε) Η προμήθεια μηχανημάτων και υλικών για την κατα¬ 
σκευή και συντήρηση των έργων, 
στ) Η προστασία του περιβάλλοντος, 
ζ) Η αντιπυρική προστασία της περιοχής, 
η) Η μελέτη, κατασκευή, διαχείριση και συντήρηση συ¬ 
στημάτων ύδρευσης και αποχέτευσης των ΟΤΑ. 

θ) Η καθαριότητα καθώς και η συλλογή, αποκομιδή, διά¬ 
θεση, επεξεργασία των απορριμμάτων, 
ι) Η προμήθεια και διαχείριση συγκοινωνιακών μέσων, 
ια) Η μέριμνα για την εξασφάλιση γης για βοσκή των 
ζώων των δημοτών και η βελτίωση των βοσκοτόπων. 
Πόροι του συνδέσμου είναι: 

1. Η ετήσια εισφορά των μελών του που αποτελείται 
από το 5% των τακτικών εσόδων του προηγούμενου έτους 
κάθε μέλους. 

2. Πρόσοδοι από την περιουσία του Συνδέσμου. 

3. Δωρεές, επιχορηγήσεις και εισφορές από το Δημόσιο 
ή άλλα φυσικά ή νομικά πρόσωπα ή Οργανισμούς, ομογε¬ 
νών κ.λπ. 

4. Πρόσοδοι από τους φόρους, τέλη δικαιώματα που 
επιβάλλουν υπέρ του Συνδέσμου. 

5. Επιχορήγηση από τους φορείς του Δημόσιου, τομέα 
αρθρ. 1 παρ. 6 του Ν. 1256/82 για την εκτέλεσή των, την 
κάλυψη διαφόρων δαπανών, την πληρωμή των αποδοχών 
του προσωπικού του συνδέσμου. 

6. Οι αμοιβές για τα μηχανήματα, υλικά και υπηρεσίες 
που παρέχει ο σύνδεσμος προς τα μέλη ή τρίτους. 

7. Ο σύνδεσμος δικαιούται να δανείζεται κεφάλαια ή 
υλικά για την εκτέλεση των σκοπών του. 

8. Τα έσοδα, κέρδη και μερίσματα που θα προέρχονται 
από επιχειρήσεις του. 

9. Δικαιώματα ενοικίασης ή παραχώρησης χρήσης επί 
αντιπαροχή περιουσιακών στοιχείων ιδιοκτησίας του συν¬ 
δέσμου. 

10.0 σύνδεσμος δικαιούται να υποθηκεύει ακίνητα, τί¬ 
τλους, δικαιώματα, μετοχές ή άλλες αξίες ιδιοκτησίας του. 

Επίσης θα προσλαμβάνει το διοικητικό, επιστημονικό, ή 
τεχνικό και γενικών υπηρεσιών προσωπικό με σχέση δη¬ 
μοσίου ή ιδιωτικού δικαίου κατά τις διατάξεις του νόμου. 

Τα έσοδα του συνδέσμου θα διατίθενται σε έργα με 
πληθυσμιακά κριτήρια των μελών. 

Η διάρκεια του συνδέσμου ορίζεται για τριάντα (30) χρό¬ 
νια και μπορεί να παρατείνεται σύμφωνα με το νόμο. 

Η Δ/νση, αρμοδιότητες, λειτουργία των οργάνων του 
καθώς και ο τρόπος διαχείρισής του να διέπονται από τα 
προβλεπόμενα από το Δ.Κ. Κώδικα για τους Συνδέσμους 


Δήμων και Κοινοτήτων, τις Δημ. ή Κοιν. Επιχειρήσεις και 
γενικά σύμφωνα με τα προβλεπόμενα για την Πρωτοβάθ¬ 
μια Τοπική Αυτ/ση. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού των οικείων ΟΤΑ. 

Γ ια την δαπάνη αυτή θα εγγραφεί πίστωση στον προϋ¬ 
πολογισμό των οικείων ΟΤΑ μετά την σύσταση του νομι¬ 
κού προσώπου με τροποποίηση των οικείων προϋπ/ 
σμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 3 Ιουνίου 1994 

Ο Νομάρχης 

ΘΥΜ. ΣΩΚΟΣ 

-♦- 

Αριθ. 11368 (7) 

Τροποποίηση της συστατικής πράξης Νομικού Προσώπου 
με την επωνυμία Σχολική Επιτροπή Πρωτοβάθμιας Εκ¬ 
παίδευσης στην Κοινότητα Πετροπηγής Ν. Καβάλας 
που περιλαμβάνει το Δημοτικό Σχολείο και Νηπιαγω¬ 
γείο. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοι¬ 
νοτικού Κώδικα (Π.Δ. 323/89) όπως τροποποιήθηκαν με 
το άρθρο 11 του Ν. 2130/93. 

2. Τις διατάξεις του άρθρου 5 του Ν. 1894/90 «Για την 
Ακαδημία Αθηνών και άλλες εκπαιδευτικές διατάξεις» 
όπως τροποποιήθηκαν και συμπληρώθηκαν με τις διατά¬ 
ξεις του άρθρου 31 του Ν. 2009/92. 

3. Τις διατάξεις του άρθρου 27 του Ν. 2081/92 με τις 
οποίες προστέθηκε νέο άρθρο 29Α στο Ν. 1558/85 «Κυ¬ 
βέρνηση και Κυβερνητικά Όργανα». 

4. Τις διατάξεις της παρ. 8 του άρθρου 8 του Ν. 
2158/93 «Εκσυγχρονισμός του Ιδρύματος Κρατικών Υπο¬ 
τροφιών (Ι.Κ.Υ.) και άλλες διατάξεις». 

5. Την 11313/6.6.91 απόφασή μας περί σύστασης Νο¬ 
μικού προσώπου με την επωνυμία Σχολική Επιτροπή πρω¬ 
τοβάθμιας Εκπαίδευσης στην Κοινότητα Πετροπηγής. 

6. Την 24/94 απόφαση του Κοινοτικού Συμβουλίου Πε¬ 
τροπηγής, αποφασίζουμε: 

Τροποποιούμε την 11313/6.6.91 απόφασή μας που 
δημοσιεύθηκε στο 488/8.7.91 ΦΕΚ τεύχος Β' ως προς 
την παράγραφο 3 ως εξής: 

Το νομικό πρόσωπο διοικείται από 7μελές Διοικητικό 
Συμβούλιο αποτελούμενο από: 
α) Τον εκάστοτε αντιπρόεδρο της Κοινότητας ως μέλος 
β) Τους εκάστοτε Διευθυντές του Δημοτικού Σχολείου 
και Νηπιαγωγείου Πετροπηγής και 
γ) Τους εκάστοτε Προέδρους των Συλλόγων γονέων και 
Κηδεμόνων των παραπάνω σχολικών μονάδων. 

δ) Δύο Κοινοτικούς Συμβούλους που ορίζονται από το 
Κοινοτικό Συμβούλιο. 

Ως Πρόεδρος του Ν.Π. της Σχολικής Επιτροπής ορίζεται 
ο αρχαιότερος Διευθυντής των ανωτέρω σχολείων. 

Κατά τα λοιπά ισχύει όπως έχει η 11313/6.6.91 από¬ 
φασή μας που δημοσιεύθηκε στο 488/8.7.91 ΦΕΚ τεύχος 
Β'. 

Κάλυψη δαπάνης. 

Από τις διατάξεις αυτής της απόφασης δεν προκαλείται 
δαπάνη σε βάρος του Προϋπολογισμού. 





4276 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 6 Ιουνίου 1994 

Ο Νομάρχης 
ΠΑΣΧ. ΜΠΡΟΦΙΔΗΣ 

—--♦- 

Αριθ. 11109 (8) 

Τροποποίηση της συστατικής πράξης ενιαίας Σχολικής 
Επιτροπής Πρ/βάθμιας Εκπαίδευσης Κοινότητας Πο¬ 
ταμιάς Ν, Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοι¬ 
νοτικού Κώδικα (Π.Δ. 323/89) όπως τροποποιήθηκαν με 
το άρθρο 11 του Ν. 2130/93. 

2. Τις διατάξεις του άρθρου 5 του Ν. 1894/90 «Για την 
Ακαδημία Αθηνών και άλλες εκπαιδευτικές διατάξεις» 
όπως τροποποιήθηκαν και συμπληρώθηκαν με τις διατά¬ 
ξεις του άρθρου 31 του Ν. 2009/92. 

3. Τις διατάξεις του άρθρου 27 του Ν. 2081/92 με τις 
οποίες προστέθηκε νέο άρθρο 29Α στο Ν. 1558/85 «Κυ¬ 
βέρνηση και Κυβερνητικά Όργανα». 

4. Τις διατάξεις της παρ. 8 του άρθρου 8 του Ν. 
2158/93 «Εκσυγχρονισμός του Ιδρύματος Κρατικών Υπο¬ 
τροφιών (Ι.Κ.Υ.) και άλλες διατάξεις». 

5. Την 10097/3.6.91 απόφασή μας περί σύστασης 
ενιαίας σχολικής Επιτροπής Δημοτικού Σχολείου και Νη¬ 
πιαγωγείου Κοιν. Ποταμιάς. 

6. Την αριθ. 56/94 απόφαση του Κοινοτικού Συμβου¬ 
λίου Ποταμιάς, αποφασίζουμε: 

Τροποποιούμε την 10097/3.6.91 απόφασή μας που 
δημοσιεύθηκε στο 457/25.6.91 ΦΕΚ τεύχος Β' ως προς 
την παράγραφο 3 ως εξής: 

Το νομικό πρόσωπο διοικείται από δμελές Διοικητικό 
Συμβούλιο αποτελούμενο από: 

α) Ένα (1) Κοινοτικό Σύμβουλο οριζόμενο υπό του Κοιν. 
Συμβουλίου. 

β) Τους εκάστοτε Διευθυντές του Δημοτικού Σχολείου 
και Νηπιαγωγείου 

γ) Ένα (1) εκπρόσωπο του συλλόγου γονέων και Κηδε¬ 
μόνων 

δ) Ένα (1) κάτοικο οριζόμενο υπό του Κοιν. Συμβου¬ 
λίου. 

Ως Πρόεδρος του Ν.Π. της Σχολικής Επιτροπής ορίζεται 
ο αρχαιότερος Διευθυντής των ανωτέρω σχολείων. 

Κατά τα λοιπά ισχύει όπως έχει η 10097/3.6.91 από¬ 
φασή μας που δημοσιεύθηκε στο 457/25.6.91 ΦΕΚ τεύ¬ 
χος Β'. 

Κάλυψη δαπάνης. 

Από τις διατάξεις αυτής της απόφασης δεν προκαλείται 
δαπάνη σε βάρος του Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 3 Ιουνίου 1994 

Ο Νομάρχης 
ΠΑΣΧ. ΜΠΡΟΦΙΔΗΣ 


Αριθ. 11087 (9) 

Τροποποίηση της συστατικής πράξης ενιαίας Σχολικής 

Επιτροπής Πρ/βάθμιας Εκπαίδευσης Κοινότητας Πα¬ 
ναγίας Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοι¬ 
νοτικού Κώδικα (Π.Δ. 323/89) όπως τροποποιήθηκαν με 
το άρθρο 11 του Ν. 2130/93. 

2. Τις διατάξεις του άρθρου 5 του Ν. 1894/90 «Για την 
Ακαδημία Αθηνών και άλλες εκπαιδευτικές διατάξεις» 
όπως τροποποιήθηκαν και συμπληρώθηκαν με τις διατά¬ 
ξεις του άρθρου 31 του Ν. 2009/92. 

3. Τις διατάξεις του άρθρου 27 του Ν. 2081/92 με τις 
οποίες προστέθηκε νέο άρθρο 29Α στο Ν. 1558/85 «Κυ¬ 
βέρνηση και Κυβερνητικά Όργανα». 

4. Τις διατάξεις της παρ. 8 του άρθρου 8 του Ν. 
2158/93 «Εκσυγχρονισμός του Ιδρύματος Κρατικών Υπο¬ 
τροφιών (Ι.Κ.Υ.) και άλλες διατάξεις». 

5. Την 6231/1.3.91 απόφασή μας περί σύστασης 
ενιαίας σχολικής Επιτροπής Α/θμιας εκπαίδευσης Κοινό¬ 
τητας Παναγίας. 

6. Την αριθ. 44/94 απόφαση του Κοινοτικού Συμβου¬ 
λίου Παναγίας, αποφασίζουμε: 

Τροποποιούμε την 6231 /1.3.91 απόφασή μας που δη¬ 
μοσιεύθηκε στο 414/18.6.91 ΦΕΚ τεύχος Β' ως προς την 
παράγραφο 3 ως εξής: 

Το νομικό πρόσωπο διοικείται από 7μελές Διοικητικό 
Συμβούλιο αποτελούμενο από: 

α) Δύο (2) Κοινοτικούς Συμβούλους οριζόμενους υπό 
του Κοιν. Συμβουλίου. 

β) Τους εκάστοτε Διευθυντές του Δημοτικού Σχολείου 
και Νηπιαγωγείου. 

γ) Τον εκάστοτε εκπρόσωπο του συλλόγου γονέων και 
Κηδεμόνων Δημ. Σχολείου. 

δ) Δύο (2) κατοίκους οριζόμενους υπό του Κοιν. Συμ¬ 
βουλίου. 

Ως Πρόεδρος του Ν.Π. της Σχολικής Επιτροπής ορίζεται 
ο αρχαιότερος Διευθυντής των ανωτέρω σχολείων. 

Κατά τα λοιπά ισχύει όπως έχει η 6231/1.3.91 απόφασή 
μας που δημοσιεύθηκε στο 414/18.6.91 ΦΕΚ τεύχος Β'. 

Κάλυψη δαπάνης. 

Από τις διατάξεις αυτής της απόφασης δεν προκαλείται 
δαπάνη σε βάρος του Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 3 Ιουνίου 1994 

Ο Νομάρχης 
ΠΑΣΧ. ΜΠΡΟΦΙΔΗΣ 

-♦- 

Αριθ. 8898 (10) 

Διενέργεια εκούσιου αναδασμού αγρ/τος Ελληνοπύργου 
(Τμ. Ζωγραφία) Ν. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του Νόμου 674/77 «περί αναδασμού 
της γης και μεγεθύνσεως των γεωργικών εκμ/σεων και 

άλλων τινών διατάξεων» 

2. Την 16976/19.11.92 απόφασή μας με την οποία κη¬ 
ρύχθηκε υπό εκούσιο αναδασμό το αγρόκτημα Ελληνο- 
πύργου (Τμήμα Ζωγραφία). 

3. Εισήγηση της Δ/νσης Γεωργίας της Νομαρχίας Καρ¬ 
δίτσας, αποφασίζουμε: 

Εγκρίνουμε να γίνει εκούσιος αναδασμός στο αγρό¬ 
κτημα Ελληνοπύργου (Τμ. Ζωγραφία Καρδίτσας). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 7 Ιουνίου 1994 

Ο Νομάρχης 
ΣΤ. ΚΑΤΣΑΝΙΔΗΣ 

-♦- 

Αριθ. 5128 ( 11 ) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή 1 /θέσιου 
Δημ. Σχολείου Φενέου» Ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.). 

2. Τις διατάξεις του άρθρου 8 παρ. 8 του Ν. 2156/93 
«Εκσυγχρονισμός του ιδρύματος κρατικών Υποτροφιών 
και άλλες διατάξεις». 

3. Τις διατάξεις του άρθρου 27 του Ν. 2081/92 που 
ρυθμίζει τον έλεγχο των δαπανών που προκαλούν οι κανο¬ 
νιστικές διοικητικές πράξεις. 

4. Την αριθ. 12127/91 απόφαση Νομάρχη περί σύστα¬ 
σης Ν.Π. με την επωνυμία «Σχολική Επιτροπή 1/θέσιου 
Δημ. Σχολείου Φενεού». 

5. Την αριθ. 13/94 απόφαση του Κοιν. Συμβουλίου Φε¬ 
νεού περί τροποποίησης της συστατικής πράξης του πα¬ 
ραπάνω Ν.Π., αποφασίζουμε: 

Τροποποιούμε την αριθ. 12127/91 απόφαση Νομάρχη 
περί σύστασης Ν.Π. με την επωνυμία «Σχολική Επιτροπή 
1 /θέσιου Δημ. Σχολ. Φενεού» ως προς την 3 παράγραφό 
της 

που αναφέρεται στη σύνθεση του Δ/κού Συμβουλίου του 
Ν.Π., ως εξής: 

Το νομικό πρόσωπο διοικείται από δμελές Δ/κό Συμ¬ 
βούλιο αποτελούμενο από: 

α) Τον εκάστοτε Δ/ντή του Δημοτικού Σχολείου ως Πρό¬ 
εδρο του Δ/κού Συμβουλίου του Ν.Π. 
β) Έναν (1) Κοιν. Σύμβουλο. 

γ) Ένα εκπρόσωπο του συλλόγου γονέων και κηδεμό¬ 
νων. 

δ) Δύο (2) δημότες. 

Κατά τα λοιπά ισχύει ως έχει η αριθ. 12127/91 από¬ 
φαση Νομάρχη. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της κοινότητας Φε¬ 
νεού ύψους 150.000 δρχ. για καθένα από τα επόμενα οικ. 
έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 27 Μαΐου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 


Αριθ. ΕΡ. 761 ( 12 ) 

Αναπροσαρμογή της εφ’ άπαξ αποζημίωσης των Φορτ/ 
τών ΚΑΦ Λιμένων Χανιών - Σούδας. 

Ο ΝΟΜΑΡΧΗΣ ΧΑΝΙΩΝ 
Σύμφωνα με: 

1. Τις διατάξεις του Π.Δ. 369/89 «οργάνωση των Υπη¬ 
ρεσιών Εργασίας των Νομαρχιών». 

2. Τις διατάξεις του άρθρου 19 παρ. 2 του ισχύοντος 
Κανονισμού ΚΑΦ Λιμένων Χανιών - Σούδας που εγκρί- 
θηκε με την 124421/716/69 αποφ. Υπ. Εργασίας (ΦΕΚ 
350 τ.Β. 1969) και όπως τελευταία τροποποιήθηκε με την 
ΕΡ. 2041 /6.12.93 αποφ. Νομάρχη Χανιών. 

3. Το πρακτικό αριθ. 777/15.3.1994 του ΚΑΦ Λιμάνων 
Χανιών - Σούδας με το οποίο προτείνεται η αναπροσαρ¬ 
μογή της εφ’ άπαξ αποζημίωσης στους Λιμενεργάτες που 
αποχωρούν από το επάγγελμα δια τους εις αυτό αναφερό- 
μενους λόγους. 

4. Το υπ’ αριθ. 11392/10.5.94 έγγραφο του Υπ. Εργα¬ 
σίας με το οποίο εγκρίνεται η αύξηση της εφ’ άπαξ αποζη¬ 
μίωσης, αποφασίζουμε: 

Τροποποιούμε την παρ. 2 του άρθρου 19 του ισχύοντος 
κανονισμού λειτουργίας - Διοικήσεως Παροχών του ΚΑΦ 
Λιμένων Χανιών - Σούδας και αυξάνουμε την εφ' άπαξ 
αποζημίωση που ισχύει σήμερα ως εξής: 

1. Για τα 10 πρώτα έτη συμμετοχής στο ΚΑΦ δρχ. 
435.942. 

2. Για κάθε έτος συμμετοχής από το 11ο μέχρι και το 
20ο 57.318 δρχ. 

3. Για κάθε έτος συμμετοχής από το 21ο μέχρι και το 
30ο 76693 δρχ. και για κάθε έτος πέραν των 30,72657 
δρχ. 

Το ανώτατο όριο της εφ’ άπαξ αποζημίωσης δεν δύνα- 
ται να υπερβαίνει το ποσό των 2.139.337. Από την ανα¬ 
προσαρμογή της εφ' άπαξ αποζημιώσεως των φορτ/τών 
του ΚΑΦ Λιμένων Χανιών - Σούδας δεν προκαλείται δα¬ 
πάνη σε βάρος του Κρατικού Προϋπολογισμού αλλά βαρύ¬ 
νει τον Κ.Α. 0631 του προϋπολογισμού του ΚΑΦ Λιμένων 
Χανιών - Σούδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 3 Ιουνίου 1994 

Ο Νομάρχης 
ΤΗΛ. ΑΓΓΕΛΟΠΟΥΛΟΣ 

-♦- 

Αριθ. οικ. 5418 (13) 

Παράταση θητείας - αντικατάσταση μελών της Διοικητι¬ 
κής Επιτροπής Στρατιωτικών Επιτάξεων Ν. Χίου. 

Ο ΝΟΜΑΡΧΗΣ ΧΙΟΥ 
Έχοντας υπόψη: 

1. Τις διατάξεις: 

α. Των άρθρων 32 και 33 του Ν. 4442/1929 «περί Στρα¬ 
τιωτικών και Ναυτικών Εισφορών και Ναυλώσεων» 
(Ίδρυση διοικητικών δικαστηρίων). 

β. Του άρρου 3 του Α.Ν. 2278/1940 «περί τροποποίη¬ 
σης και συμπλήρωσης διατάξεων του Ν. 4442/1929». 

γ. Του άρθρου 1 του Ν.Δ. 380/1947 «περί αυξήσεως 
της καθ’ ύλην αρμοδιότητας των διοικητικών δικαστηρίων 
κ.λπ.». 

δ. Του Ν. 611/1977 «περί τροποποιήσεως και συμπλη- 
ρώσεως διατάξεων τινών του Ν. 4442/1929». 

ε. Του άρθρου μόνου του Π.Δ/τος 115/1984 «περί Διο¬ 
ρισμού και παράτασης θητείας μελών Διοικητικών Δικα¬ 
στηρίων Στρατιωτικών Επιτάξεων». 

στ. Του άρθρου 23 του Ν. 1578/85 «περί κύρωσης του 
κώδικα κατάστασης των δικαστικών λειτουργών και άλλες 
διατάξεις». 

ζ. Του άρθρου 9 παρ. 1 του Ν. 1649/1986 (ΦΕΚ 149/ 
3.10.86/τ.Α') περί τροποποίησης διατάξεων του κώδικα 
των Δικηγόρων και άλλες διατάξεις (Μετονομασίκα Διοι¬ 
κητικών Δικαστηρίων σε Διοικητικές Επιτροπές). 

η. Του άρθρου"5 του Ν. 2173/93 «περί λήξης θητείας 
μελών συλλογικών οργάνων». 

2. Το έγγραφο αριθ. Φ. 851/168/845926/31.8.61 του 
Γ,Ε.Σ. που μας κοινοποίησε το Υπουργ. Εσωτερικών στο 
αριθ. πρωτ. 85299/19.9.61 έγγραφό του με θέμα «Διοι¬ 
κητικά Δικαστήρια Στρατιωτικών Επιτάξεων». 

3. Τις από 17.7.84 Διοικητικές οδηγίες της Δ.Ο.Ι/ 
Γ.Ε.Σ., για την εφαρμογή του Π.Δ/τος 115/84, που μας 
κοινοποίησε το Υπουργ. Εσωτερικών με το αριθ. πρωτ. 
60566/799/5.9.84 έγγραφό του. 

4. Το έγγραφο: ΕΠ. 24/17.12.87 του Διοικητικού Εφε- 
τείου Αθήνας, που μας κοινοποίησε το Υπουργείο Εσωτε¬ 
ρικών στο αριθ. οικ. 3437/15.1.88 έγγραφό του με θέμα 
«Μετονομασία Διοικητικών Δικαστηρίων Στρατιωτικών 
Επιτάξεων». 

5. Την πάγια διαταγή υπ’ αριθ. 8-11/1990 του Γ,Ε.Σ. 
περί των Διοικητικών Επιτροπών Στρατιωτικών Επιτάξεων 
που μας κοινοποίησε με το αριθ. Φ. 851.1 /5/667387/ Σ. 
7387/18 Νοεμβρίου 1990 έγγραφό του. 

6. Το αριθ. ΔΙΣΚΠΟ/Φ. 16/1558/ 17.1.94 τηλετύπημα 
του Υπουργείου Προεδρίας, που μας κοινοποίησε το 
Υπουργ. Εσωτερικών στο αριθ. 2290/25.1.94 έγγραφο 
του με θέμα: «Λήξη θητείας μελών Συλλογικών οργά¬ 
νων». 

7. Τις αριθ. 6325/17.6.1993 και 10627/15.11.93 απο¬ 
φάσεις μας περί διορισμού μελών και τροποποίησης της 
Διοικητικής Επιτροπής Στρατιωτικών Επιτάξεων, σύμ¬ 
φωνα με τις υποδείξεις της ΑΣΔΕΝ και του Υπουργείου Δι¬ 
καιοσύνης (Πρωτοδικείου Χίου). 

8. Το γεγονός ότι ορίστηκαν νέοι αναπληρωτές προϊ¬ 
στάμενοι στην ΔΟΥ και την Κτηματική Υπηρεσία του Δη¬ 
μοσίου στο Νόμό Χίου. 

9. Το γεγονός ότι η θητεία των τακτικών και αναπληρω¬ 
ματικών μελών της Διοικητικής Επιτροπής Στρατιωτικών 
Επιτάξεων είναι ενιαύσια, δηλαδή αρχίζει την 1η Ιανουά¬ 
ριου και λήγει την 31η Δεκεμβρίου του έτους, αποφασί¬ 
ζουμε: 

1. Ανασυγκροτούμε την Διοικητική Επιτροπή Στρατιωτι¬ 
κών Επιτάξεων Ν. Χίου και διορίζουμε σ' αυτήν: 

Α) Τακτικά μέλη τους: 
α. Εμμανουήλ Βασιλάκη, Πρωτόδικη Χίου 
β. Κων/νο Πέρρο, Πρωτόδικη Χίου 
γ. Πολυχρόνη Ρουσάκη, Τ/χη (ΠΖ) του 218 ΤΕ 
δ. Δημήτριο Καρκαφίρη, Τ/χη (Τθ) του 643 ΤΕ 


ε. Εμμανουήλ Κισσάνη, πρ/νο Κτηματικής Υπηρεσίας 
Δημοσίου στη Χίο. 

Β) Αναπληρωματικά μέλη τους: 
α. Αννα Χίλιου, έμμισθο Πάρεδρο (στα α και β τακτικά). 
β. Ιωάννη Βενιέρη, Τ/χη (ΠΒ) της 96 ΜΕΘ (στο γ τα¬ 
κτικό). 

γ. Βασίλειο Κόκλα, Τ/χη (ΔΒ) του 96) ΛΔΒΕΘ (στο δ τα¬ 
κτικό). 

δ. Νικόλαο Φράγκο, υπάλληλο ΔΟΥ Χίου (στο ε τα¬ 
κτικό). 

2. Καθήκοντα Προέδρου της Επιτροπής εκτελεί ο αρ¬ 
χαιότερος των Πρωτοδικών ενώ καθήκοντα Επιτρόπου 
Επικράτειας εκτελεί ο Εισαγγελέας Πρωτοδικών της 
έδρας του Νομού. 

3. Γραμματέα της Επιτροπής ορίζουμε τον Νικόλαο 
Τσούρο, υπάλληλο της Κτηματικής Υπηρεσίας, αναπλη- 
ρούμενο από τον Ιωάννη Παντελάρα υπάλληλο της ΔΟΥ 
Χίου. 

4. Η θητεία όλων των μελών της Επιτροπής λήγει στις 
31.12.1994. 

5. Το έργο της Επιτροπής ορίζεται από τις διατάξεις του 
Ν. 4442/1929 όπως τροποποιήθηκε μεταγενέστερα, και 
λειτουργεί όχι ως διοικητικό δικαστήριο αλλά ως συλλο¬ 
γικό όργανο της διοίκησης, κατά των αποφάσεων της 
οποίας επιτρέπεται προσφυγή ενώπιον των τακτικών διοι¬ 
κητικών δικαστηρίων. 

6. Στον Πρόεδρο τα μέλη, το Γραμματέα και τον Επί¬ 
τροπο Επικράτειας της Επιτροπής, καταβάλλεται αποζη¬ 
μίωσης κατά συνεδρίαση, όπως καθορίζεται στις παρα¬ 
γράφους 12 και 13 της αριθ. (5) πάγιας διαταγής του ΓΕΣ 
που αναφέρουμε στο σκεπτικό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 27 Μαΐου 1994 

Ο Νομάρχης 
ΠΑΝ.ΡΗΓΑΣ 

-4- 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Στην κοινή υπουργική απόφαση με αριθ. πρωτοκ. 1980/ 
21.3.94 που δημοσιεύθηκε στο ΦΕΚ 303/Β/22.4.94 και 
αφορά στην έγκριση καθορισμού τελών καθαριότητας χώ¬ 
ρων λειτουργίας Λαϊκών Αγορών οικονομικών ετών 1989- 
1993 γίνονται οι εξής διορθώσεις: 

1. Στη σελίδα 2693 στην πρώτη στήλη της Α2-1980 
Υπουργικής απόφασης και στο στίχο αυτής 28 και 29 δια¬ 
γράφονται οι λέξεις «και φωτισμού». 

2. Στην ίδια σελίδα στη δεύτερη στήλη της ίδιας απόφα¬ 
σης διαγράφεται η παράγραφος 7. 

3. Στη σελίδα 2694 στην πρώτη στήλη της ίδιας απόφα¬ 
σης και στους στίχους 10 και 11 διαγράφονται οι λέξεις 
«καθώς και στον καθορισμό του αναλογούντος τέλους 
φωτισμού». 

(Από το Υπ. Εμπορίου) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


